De to røvere var hætteklædte og truede sig til et mindre pengebeløb. Røveriet betegnes som særdeles groft, da de to røvere var bevæbnet med kniv og gevær og truede sig til pengene. Nordjyllands Politi har fået enkelte henvendelser fra vidner, men det er endnu ikke lykkedes at få identificeret de to gerningsmænd på overvågningsbillederne. De flygtede fra stedet i en ældre, sølvfarvet Mazda 323. Til gengæld tyder meget på, at et andet af de hele 16 røverier begået i sidste måned alene i Nordjylland er opklaret. En 19-årig mand fra Aalborg er anholdt og sigtet for røveri mod Fakta i Aalborg Øst samt to kassedyk i to andre supermarkeder i Aalborg-området. Har man oplysninger der kan hjælpe politiet i opklaringen af røveriet fra Kastetvej, kan det ske på telefon 1-1-4.

Referat:
Nordjyllands Politi efterlyser to røvere fra et voldsomt røveri begået den 31. oktober ved 20-tiden mod SuperBest på Kastetvej i Aalborg Ø.